**บทนำ**

**1. ลักษณะของแผนพัฒนาท้องถิ่น (พ.ศ.2566 - 2570)**

ลักษณะของแผนพัฒนาท้องถิ่น (พ.ศ.2566 - 2570) เป็นแผนพัฒนาขององค์กรปกครองส่วนท้องถิ่นที่กำหนด วิสัยทัศน์ ประเด็น ยุทธศาสตร์ ตัวชี้วัด ค่าเป้าหมาย และกลยุทธ์ โดยสอดคล้องกับแผนการพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้าน หรือแผนชุมชนอันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความถึงการเพิ่มเติมแผนพัฒนาท้องถิ่น (พ.ศ.2566 - 2570) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

**2. เหตุผลและความจำเป็นในการแก้ไขแผนพัฒนาท้องถิ่น (พ.ศ.2566 - 2570)**

ตามที่ เทศบาลตำบลบ้านสิงห์ ได้ประกาศใช้แผนพัฒนาท้องถิ่น พ.ศ.2566 - 2570 ของเทศบาลตำบลบ้านสิงห์ เมื่อวันที่ 28 ตุลาคม 2564 เพื่อใช้เป็นแนวทาง ในการพัฒนา และเป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและ งบประมาณจากเงินสะสม นั้น

กองสาธารณสุขและสิ่งแวดล้อม เทศบาลตำบลบ้านสิงห์ มีความจำเป็นต้องดำเนินการแก้ไขแผนพัฒนาท้องถิ่น พ.ศ.2566 - 2570 ของเทศบาลตำบลบ้านสิงห์ จำนวน 1 รายการ โดยลดพื้นที่และงบประมาณก่อสร้าง โครงการก่อสร้างปรับปรุงอาคารตลาดนัดเกษตรกรตำบลบ้านสิงห์ เพื่อให้การออกแบบก่อสร้างเป็นไป ตามระเบียบการขออนุญาตใช้พื้นที่ธนารักษ์ ตลาดประเภท ที่ 2 ได้แก่ ตลาดที่ไม่มีโครงสร้างอาคาร และมีลักษณะตามที่กำหนดไว้ในส่วนที่ 2 ตามกฎกระทรวง ว่าด้วยสุขลักษณะของตลาด พ.ศ. 2551 จึงขอแก้ไขแผนพัฒนาท้องถิ่น พ.ศ. 2566 – 2570 แก้ไข ครั้งที่ 3/2566 ขึ้น

**3. วัตถุประสงค์ของการแก้ไขแผนพัฒนาท้องถิ่น พ.ศ.2566 – 2570**

1. เพื่อให้องค์กรปกครองส่วนท้องถิ่นใช้แผนพัฒนาท้องถิ่นที่แก้ไขเป็นกรอบในการจัดทำ งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม และของบประมาณจากหน่วยงานอื่น ๆ รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ ในแผนพัฒนาท้องถิ่น

2. เพื่อให้การจัดทำโครงการในการแก้ปัญหาตามแผนพัฒนาท้องถิ่น พ.ศ.2566 - 2570 มีความสอดคล้องกับสภาพพื้นที่และสถานการณ์ในปัจจุบันมากที่สุด

3. เพื่อตอบสนองต่อความต้องการของประชาชนในพื้นที่ และแก้ไขปัญหาความเดือดร้อน จำเป็นเร่งด่วนของประชาชน

4. เพื่อสนับสนุนและสนองต่อนโยบายต่าง ๆ ของรัฐบาล

**4. ขั้นตอนของการแก้ไขแผนพัฒนาท้องถิ่น (พ.ศ.2566 - 2570)**

ตามระเบียบกระทรวงมหาดไทย ว่าด้วยการจัดทำแผนพัฒนาท้องถิ่น พ.ศ.2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 หมวดที่ 4 การแก้ไข การเพิ่มเติม หรือการเปลี่ยนแปลงแผนพัฒนาท้องถิ่น ข้อ 21 การแก้ไขแผนพัฒนาเป็นอำนาจของผู้บริหารท้องถิ่น เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผย ไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอ และจังหวัดทราบด้วย